**DĖL ROKIŠKIO RAJONO SAVIVALDYBĖS NEKILNOJAMO TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE IR LEIDIMO IŠNUOMOTI VIEŠO KONKURSO BŪDU**

2020 m. gruodžio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, 15 straipsniu, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu patvirtintu Rokiškio rajono savivaldybės tarybos 2020 m. gegužės 29 d. sprendimu Nr. TS-157 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo tvarkos aprašu patvirtintu Rokiškio rajono savivaldybės tarybos 2019 m. rugsėjo 27 d. sprendimu Nr. TS-205 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo tvarkos aprašo patvirtinimo“ Rokiškio rajono savivaldybės taryba nusprendžia:

* 1. Perduoti biudžetinei įstaigai Rokiškio rajono savivaldybės administracijai, kodas 188772248, adresas: Respublikos g. 94, Rokiškio m., Rokiškio rajono savivaldybei (toliau – Savivaldybė), nuosavybės teise priklausantį nekilnojamą turtą valdyti, naudoti ir disponuoti juo patikėjimo teise bei apskaityti įstaigos balanse:
	2. 143,08 kv. m bendro ploto pastatą – administracinį pastatą, žymėjimas plane 3B2m, unikalus Nr. 7393-2001-2015, esantį Nepriklausomybės a. 10A, Rokiškyje, kurio įsigijimo balansinė vertė 2020 m. lapkričio 30 d. – 14516,17 Eur, turto likutinė vertė 2020 m. lapkričio 30 d. – 1841,91 Eur, finansavimo šaltinis –savivaldybės biudžeto lėšos;
	3. 265,68 kv. m bendro ploto pastatą – garažą, žymėjimas plane 8G1p, unikalus Nr. 7393-2001-0064, esantį Nepriklausomybės a. 10B, Rokiškyje, kurio įsigijimo balansinė vertė 2020 m. lapkričio 30 d. –3452,82 Eur, turto likutinė vertė 2020 m. lapkričio 30 d. – 0,00 Eur, finansavimo šaltinis – savivaldybės biudžeto lėšos;
	4. 145,18 kv. m patalpas, pastate-kumetyne, žymėjimas plane 8C1p (½1-1, ½ 1-2, ½ 1-3, nuo 1-8 iki 1-14), unikalus Nr. 7380-1000-1069, esančias Tyzenhauzų g. 6, Rokiškyje, bendras pastato plotas – 271,19 kv. m, kurių įsigijimo pradinė vertė 2020 m. lapkričio 30 d. – 3678,48 Eur, turto tikroji vertė 2020 m. lapkričio 30 d. – 6385,99 Eur, turto registravimo grupė – 1204100, finansavimo šaltinis – savivaldybės biudžeto lėšos, (patalpos apskaitytas biudžetinėje įstaigoje Rokiškio krašto muziejus, kodas 190263920, buveinės adresas: Tyzenhauzų g. 5, Rokiškio m.).
1. Leisti išnuomoti viešo konkurso būdu iki 2021 m. birželio 1 d. Savivaldybei nuosavybės teise priklausantį nekilnojamą turtą:

116,72 kv. m patalpas, esančias pastate – garaže, žymėjimas plane 8G1p (patalpos pažymėtos G-1 (44,10 kv. m), G-2 (10,38 kv. m), G-3(10,03 kv. m)), unikalus Nr. 7393-2001-0064, esančias Nepriklausomybės a. 10B, Rokiškyje, bendras pastato plotas – 265,68 kv. m, nustatyti turto naudojimo paskirtį – garažų, 1 kv. m nuomos kainą – 0,70 Eur per mėnesį.

1. Pritarti Savivaldybės turto, išdėstyto šio sprendimo 2 punkte, Savivaldybės ilgalaikio materialiojo turto nuomos sutarties ir Savivaldybės ilgalaikio materialiojo turto perdavimo ir priėmimo akto projektams (pridedama).
2. Įgalioti :
	1. Savivaldybės merą, jam nesant – Savivaldybės mero pavaduotoją, pasirašyti Savivaldybės nekilnojamo turto, nurodyto 1 punkte, Savivaldybės turto, perduodamo valdyti, naudoti ir disponuoti juo patikėjimo teise, perdavimo-priėmimo aktą;
	2. Savivaldybės administracijos direktorių, jam nesant – Savivaldybės administracijos direktoriaus pavaduotoją, organizuoti šio sprendimo 2 punkte nurodyto nekilnojamo turto viešą nuomos konkursą ir pasirašyti su konkurso nugalėtoju Savivaldybės ilgalaikio materialiojo turto nuomos sutartį ir Savivaldybės ilgalaikio materialiojo turto perdavimo ir priėmimo aktą.
3. Skelbti sprendimą savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS NEKILNOJAMO TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE IR LEIDIMO IŠNUOMOTI VIEŠO KONKURSO BŪDU“ AIŠKINAMASIS RAŠTAS**

2020 m. lapkričio 26 d.

Rokiškis

**Parengto sprendimo projekto tikslai ir uždaviniai.**

1. Perduoti Rokiškio rajono savivaldybei (toliau – Savivaldybė) nuosavybės teise priklausantį nekilnojamąjį turtą valdyti, naudoti ir disponuoti juo patikėjimo teise Rokiškio rajono savivaldybės administracijai.
2. Leisti išnuomoti viešo konkurso būdu iki 2021 m. birželio 1 d. Rokiškio rajono savivaldybei nuosavybės teise priklausančias patalpas.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 12 straipsnio 1 ir 2 dalys, 15 straipsnis, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas patvirtintas Rokiškio rajono savivaldybės tarybos 2020 m. gegužės 29 d. sprendimu Nr. TS-157 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo tvarkos aprašas patvirtintas Rokiškio rajono savivaldybės tarybos 2019 m. rugsėjo 27 d. sprendimu Nr. TS-205 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo tvarkos aprašo patvirtinimo“.

**Sprendimo projekto esmė.**

1. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalyje numatyta, kad savivaldybės įstaigos joms patikėjimo teise perduotą turtą valdo, naudoja ir disponuoja juo pagal įstatymus savivaldybių tarybų sprendimuose nustatyta tvarka. Savivaldybės tarybos patvirtintame Savivaldybės turto perdavimo valdyti, naudotis ir disponuoti juo patikėjimo teise tvarkos apraše numatyta, kad Savivaldybės turtą patikėjimo teise gali valdyti, naudoti ir disponuoti juo Savivaldybės administracija.

Savivaldybei nuosavybės teise priklauso administracinis pastatas, esantis Nepriklausomybės a. 10A , Rokiškyje, bei garažas, esantis Nepriklausomybės a. 10B, Rokiškyje ir patalpos, esančio Tyzenhauzų g. 6, Rokiškis. Šio turto valdytojas nėra paskirtas. Todėl tikslinga perduoti valdyti, naudoti ir disponuoti juo patikėjimo teise Savivaldybės biudžetinei įstaigai – Savivaldybės administracijai.

1. Savivaldybės tarybos patvirtintame Savivaldybės turto nuomos tvarkos apraše numatyta, kad Savivaldybės nekilnojamasis turtas išnuomojamas viešo nuomos konkurso būdu, Savivaldybės tarybai priėmus sprendimą leisti išnuomoti turtą.

116,72 kv. m patalpos, esančios Nepriklausomybės a. 10B, Rokiškyje, panaudos pagrindais buvo perduotos asociacijai Rokiškio rajono automobilių ir motociklų sporto klubui „Viesulas“, tačiau, vadovaujantis Įstatymo 14 straipsniu, perduotose patalpose negalima vykdyti ūkinės- komercinės veiklos. Įstaiga šiuo metu neturi galimybės išsikelti ir parašė prašymą išnuomoti patalpas iki 2021 m. birželio 1 d., tačiau, vadovaujantis Įstatymo 15 straipsniu, patalpos gali būti išnuomojamos tik viešo konkurso būdu.

Taip pat visas 265,68 kv. m pastatas-garažas, esantis Nepriklausomybės a. 10B, Rokiškyje, siūloma pripažinti netinkamu (negalimu) naudoti, nes pastatui yra reikalingas remontas: sijų keitimas, stogo tvarkymas, durų tvarkymas, o apskaičiuota remonto sąmata siekia 70827 Eur. Todėl yra planuojama pastatą siūlyti privatizuoti.

Atsižvelgiant į tai, siūloma leisti išnuomoti sprendimo projekte nurodytas patalpas bei nustatyti pradinį nuomos mokesčio dydį – 0,70 Eur per mėnesį už 1 kv. m. Patalpas išnuomotos iki 2021 m. birželio 1 d.

Sutikus leisti išnuomoti patalpas bus gaunamos papildomos lėšos į Savivaldybės biudžetą bei bus užtikrintas efektyvus savivaldybei nuosavybės teise priklausančio turto panaudojimas iki jo privatizavimo.

Savivaldybės turto nuomos sutartis teikiama šiuo sprendimu Savivaldybės tarybai pritarti.

**Galimos pasekmės, priėmus siūlomą tarybos sprendimo projektą:**

**teigiamos** – gaunamos papildomos lėšos į Savivaldybės biudžetą;

**neigiamos** – nebus.

**Kokia sprendimo nauda Rokiškio rajono gyventojams.**

Patogioje vietoje išnuomojamas garažas transporto priemonėms laikyti.

**Finansavimo šaltiniai ir lėšų poreikis**.

Sprendimui įgyvendinti reikalingos biudžeto lėšos (viešo konkurso paskelbimas vietos spaudoje) – vidutiniškai 30 Eur.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Kristina Tūskienė |